Fermandarîya Qerargehê Merkezî ya YJA-Starî pê eşkerayîyêke şehîdê Besta bi rêzdarî yad kerdî.
Eşkerayîye wina ya:
''Dewleta tirke ya îşxalkere 6ê nîsana 2021î de warê Besta yê Botanî de operasyonêk dabi destpêkerdene. Rojanê 7-8ê nîsane yê operasyonî de hêzanê ma HPG û YJA-Starî pê çalakîyan derbê giranî dayî îşxalkeran ro dima zî rayberîya Fermandare Nûjîne Sêrt embazanê ma Firat Şax, Hêbûne, Ezda, Mizgîne, Dîlane, Hêvî û Tolhildane pêkewtişanê giranan de şehîd bîyî.
Sere de şarê welatperwerî yê Kurdîstanî rê ma keyeyanê ercîyayeyan ê şehîdanê ma rê serweşîye wazenê ke wayîrê nê ewladan ê çêran, durustan ê.
Qelbê Kurdîstanî Botan destpêkê têkoşînê çekdarî ra nata bi şahîdê xoverdayîş û çêrîya ewladanê Kurdîstanî yo. Zelalan ra heta Rojhatan, Azîmeyan ra heta Resulan, Adilan ra heta Gulbaharan, Ferhat, Nuda û Delalan bi hezaram embazanê ma kerd ke no şaro rûmetên rîpelê tarîxî de cabigêro.No kesayetê fedakar, çêrî kedkarî yê embaze Nûjîne Xirbikêbestê de aseno. Embaze Nûjîne Sêr 2005 de Botan de tewra têkoşînî bîye û heta şehadetê xo Behdînan û Botan de wezîfe kerd. Embaze Nûjîna ke Botan de tewra têkoşînî bîye, gerîlatîye musaye, bîye fermandare pê kesayetê xo mazhara heskerdişê embazanê xo bîye. Embaze Nûjîne wextê xoverdayîşê xoîdarekerdişî de zî bi hawayêkê aktîfî şerê şaristanan de ca girewt. Embaze Nûjîne hetê welatper û sadeyî yê cinîyanê Sêrtî  kesayetê xo de pawitî û îlaweyê fermandarîya xo kerdî bîye fermandarêka fedayî ya rayber û ciwane ya YJA-Starî. Reyna embaz Firat Şax bi serran Botan de tewrê xebatan, wezîfeyan bi.
Esasê perwerîya vîrameyîşê embazana Nûjîne, Firat, Hebûne, Ezda, Mizgîne, Dîlane, Hêvî û Tolhildane ser o sere de embazê Botanî pêro hêzê HPG û YJA-Starî do derbanê giranan bidê dişmenî ro.
Sere de şehîdê Besta fermandar û şerwanê YJA-Syatî do qesasê pêro şehîdan bigêrê, gonîya şehîdan war de nêverdê û xeyalê înan ê Rayberîya azade, Kurdîstanê azadî bîyarê ca. Ma sey Fermandarîya Qeragehê Merkezî ya YJA-Starî pêro şehîdanê xo bi minet û rêzdarî yad kenê. Ma verê vîrameyîşê şehîdan de bi rêzdarî rîyê xo anê war.''
